Diari Oficial de la Generalitat Valenciana


Sumari del DOGV 4685, del 05-02-2004 (2004/661)

Rotlle d'apel·lació número 362/2003. Cèdula de notificació.
-----------------------------------------------------------

### Dades del document

Número de DOGV
:   4685

Data del DOGV
:   05-02-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/661


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 362/2003. Cèdula de notificació. [2004/Q661]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:
  
Que en virtut del que s'ha acordat mitjançant la resolució del dia de hui, dictada en el rotlle d'apel·lació número 362/2003, que prové del juí verbal de trànsit número 306/2000, del Jutjat de Primera Instància número 2 de Sueca, s'ha acordat notificar a l'apel·lada incompareguda en la present alçada, que es dirà al final, la resolució dictada en l'esmentat rotlle, que té l'encapçalament i la decisió que es diuen tot seguit:
  
«València, 9 de desembre de 2003
  
Sentència número 732/2003
  
- President: José Martínez Fernández
  
- Magistrats:
  
· Gonzalo Caruana Font de Mora
  
· Purificación Martorell Zulueta
  
La Secció Novena de l'Audiència Provincial de València, sent-ne ponent el magistrat José Martínez Fernández, ha vist el present rotlle d'apel·lació número 362/2003, que prové de les actuacions de juí verbal de trànsit número 306/2000, promogudes davant el Jutjat de Primera Instància número 2 de Sueca, entre les parts; d'una, com a demandats apel·lants, Multinacional Aseguradora i José Juan Giménez Signes, representats per la procuradora la senyora Blanco Lleti, d'una altra, com a demandant apel·lat, Transportes Medina & Silva, SL, representat per la procuradora la senyora Piera Carrascosa, i com a demandada apel·lada, en situació processal de rebel·lia, l'herència jacent de Daniel Malonda Sanz, sobre reclamació de quantitat.
  
Decisió
  
S'estima en part el recurs i, amb la revocació de la sentència apel·lada, s'estima en part la demanda, i es condemna l'asseguradora demandada i l'herència jacent de Daniel Malonda Sanz a pagar a l'actora la quantitat de 36.857,66 euros (6.132.599 pessetes) amb els interessos legals, que per a l'asseguradora seran els de l'article 20 de la Llei del Contracte d'Assegurança, en este cas, el 20%; sense fer condemna en costes a cap de les instàncies.
  
Notifiqueu esta resolució a les parts i, de conformitat amb l'establit en l'article 207.4 de la Llei d'Enjudiciament Civil, una vegada transcorreguts els terminis establits, si escau, per a recórrer sense haver-se impugnat, quedarà ferma, sense necessitat de declaració, i es procedirà a retornar les actuacions originals, juntament amb un certificat literal de la present resolució i l'ofici oportú, al jutjat de procedència.
  
Esta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè l'acordat es complisca i valga de notificació a l'apel·lada incompareguda en esta alçada, l'herència jacent de Daniel Malonda Sanz, mitjançant la publicació en el Diari Oficial de la Generalitat Valenciana, lliure i expedisc el present edicte.